বন্য জন্তুৰ অবৈধ সৰবৰাহ চক্ৰৰ বিৰুদ্ধে আজি এক অভিযান চলাই বৃহৎ সফলতা লাভ কৰিছে মিজোৰাম আৰক্ষীয়ে। মিজোৰাম আৰক্ষীৰ এই অভিযানত আজি উদ্ধাৰ হৈছে বিদেশী জন্তু আলবিনো ৱালাবিকে ধৰি প্ৰায় ১৪০ টা বিদেশী বন্যপ্ৰাণী প্ৰজাতি।
মিজোৰাম আৰক্ষীয়ে এই বৃহৎ সংখ্যক বিদেশী বন্যজন্তুৰ সৰবৰাহত জড়িত তিনিগৰাকী লোককো গ্ৰেপ্তাৰ কৰিছে।
আৰক্ষীৰ সূত্ৰ অনুসৰি, এই বিদেশী জন্তুসমূহ চুবুৰীয়া ৰাষ্ট্ৰ ম্যানমাৰৰ পৰা চোৰাংকৈ অনা হৈছিল। এই চক্ৰটোত দুয়োখন ৰাষ্ট্ৰৰ চোৰাং ব্যৱসায়ী জড়িত আছিল বুলি আৰক্ষীয়ে প্ৰকাশ কৰিছে।
মিজোৰামৰ চম্ফাই আৰক্ষী, আবকাৰী বিভাগ আৰু নাৰ্কোটিক্স বিভাগৰ যুটীয়া অভিযানত দুখন বোলেৰ' আৰু এখন স্ক'ৰপিঅ' বাহন জব্দ কৰে।
বাহনকেইখনত থকা বিদেশী জন্তুসমূহৰ ভিতৰত আছিল ৩০ টা কাছ, দুটা বান্দৰ, দুটা মাৰ্মোছেট বান্দৰ, ২২ টা অজগৰ, ১৮ টা 'সুমাত্ৰান ৱাটাৰ মনিটৰ', ৫৫ টা ঘৰিয়াল পোৱালি সহ আন কিছু বিদেশী জন্তু।
এই বিদেশী জন্তুসমূহৰ লগতে বাহন কেইখন জব্দ কৰি ধৃত তিনি চোৰাং ব্যৱসায়ীক পৰৱৰ্তী আইনী প্ৰক্ৰিয়াৰ বাবে চম্ফাইৰ কাষ্টম প্ৰিভেণ্টিভ ফ'ৰ্চৰ অধীক্ষকৰ হাতত গতাই দিয়া হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
